Baltoji Ančia

Apie kaimą žr. Baltoji Ančia (Druskininkai).

Baltoji Ančia – upė pietų Lietuvoje. Išteka iš Ančios ežero Lazdijų rajone, teka į pietus pro Kapčiamiestį, po to pasuka į rytus, kur prieš vandens jėgainę yra patvenkta Baltosios Ančios tvenkiniu. Vėliau neša vandenis pietvakarių kryptimi ir prie pat sienos su Baltarusija įteka į Nemuną. Upės žemupyje vaga skiria Druskininkų savivaldybės ir Lazdijų rajono teritorijas. 

miniatiūra|left|Upė Kapčiamiestyje ties mokyklos stadionu

Seniau Baltoji Ančia taip pat buvo vadinama Švento Jono upe (). Prie žiočių stovi du kaimai: kairiajame Baltosios Ančios krante Druskininkų savivaldybei priklausantis Sventijanskas ir dešiniajame krante – Lazdijų rajono Kapčiamiesčio seniūnijai priskirtas tokiu pat pavadinimu Sventijanskas. Juos abu jungia Sventijansko tiltas. Ties Baltosios Ančios ir Nemuno santaka pastarosios upės viduriu eina Lietuvos–Baltarusijos valstybinė siena, o jau Baltarusijos Gardino rajonui priklausančiame krante įsikūręs Sventojansko kaimas. Ties santaka su Nieda stovi Kapčiamiesčio tiltas.

Intakai: Neviedė, Seira (kairieji), Nieda (dešinysis). Būdingas slėnio plotis 300–500 m. Vagos plotis aukštupyje 8–12 m, žemupyje 15–20 m. Srovės greitis 0,3–0,5 m/s.

 Etimologija 

Upėvardis sietas su gelmia, dubia vieta (plg. už–antis,  „latakas, įduba“), tačiau galimai tiesiog kilęs nuo paukščio pavadinimo antis.

 Šaltiniai 



Kategorija:Druskininkų savivaldybės upės
Kategorija:Lazdijų rajono upės
Kategorija:Nemuno intakai